Najeriya ta zargi Switzerland da masaniya kan kudaden da Abacha ya boye ▷ Legit.ng
Najeriya ta zargi Switzerland da masaniya kan kudaden da Abacha ya boye
7 months ago 6 views by Aisha Musa
Ministan Harkokin Waje Geoffrey Onyeama, ya soki lamarin kasar Switzerland cewa ta na da hannu a badakalar boye makudan kudade da tsohon shugaba na mulkin soja, Sani Abacha ya yi a kasar a lokacin ya ke kan mulki.
Onyeama ya yi zargin cewa saboda kasar na da hannu da kuma masaniya ne shi ya sa ta ke kakaba tsauraran sharudda da matakai wajen dawowa gawamnatin Najeriya da ilahirin kudaden.
Wadannan kudade dai su ne makudan kudaden da Abacha ya rika sacewa ya na kimshewa a kasashen waje, wadanda akasarin su duk miliyoyin daloli ne.
Kwanan nan ne kasar Switzerland ta amince za ta maido wa Najeriya dala 350 daga cikin makudan kudaden da Abacha ya kimshe a kasar.
Ministan ya ce hankalin sa ya yi matukar tashi kuma ya fusata matuka ganin irin kudaden da Switzerland ta rike wadanda a yanzu ke a hannun wasu cibiyoyi da wasu lauyoyi a kasar.
Onyeama ya yi wannan furuci ne a ranar Talata, 11 ga watan Satumba yayin da ya ke jawabi a wurin taron shekara-shekara karo na biyu a Cibiyar Taro ta Kasa-da-kasa a Abuja.
Onyeama ya fassara matakan da kasar Switzerland ta dauka a matsayin fashi da makami ne karara da rana tsaka.
Daga nan sai ya ce kasar Switzerland na da masaniyar irin kudaden da ake sata ana kimshewa a kasar.
Sai ya ce ai dama an ce abokin barawo, shi ma barawo ne.’ Ko kuma a ce mai adana wa barawo kayan sata ai shi ma barawo ne.
Ya ce kashi 60 zuwa 65 bisa 100 na kudaden Afrika da ake sacewa, duk ana fitar da su ne ta hanyar hadin baki da manyan kamfanoni na duniya.
A baya Legit.ng ta rahoto cewa wani babban Lauya na kasar waje da Gwamnatin Najeriya tayi haya domin karbo mata wasu kudin Kasar da ake zargin tsohon Shugaba Sani Abacha ya sace ya boye a Luxembourg ya zargi Ministan shari’a da kokarin yin ba daidai ba.
Richest musician in the world MTN true talk 10 richest musician in Nigeria Niit Nigeria Nairabet codes
An kwato kudin cin hanci daga 'yan sanda har miliyan 11